12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 213 της 7/17 Ιουν. 1983 (ΦΕΚ Α΄ 77) Οργάνωση και λειτουργία του Ειδικού Λογαριασμού Οικογενειακών Επιδομάτων Ναυτικών. Έχοντας υπόψη: 1.Τις διατάξεις της απρ. 4 του άρθρ. 33α του Κ.Ν. 792/1978 (Π.δ. 913/1978 ΦΕΚ 220Α) όπως το άρθρο αυτό προστέθηκε με το άρθρ. 25 του Νόμ. 1085/1980 (ΦΕΚ 255Α/6-11-80) «περί ελαχίστης εις το Ναυτικόν Απομαχικόν Ταμείον ασφαλιστικής προστασίας και άλλων τινών διατάξεων», ως και του άρθρ. 15 παρ. 2 του Π.Δ. 770/75 (ΦΕΚ 248 Α) σε συνδυασμό με τις διατάξεις του άρθρ. 14 του Νόμ. 1266/82 (ΦΕΚ 81/Α). 2.Την αριθ. 235/9-3-83 γνωμοδότηση του Συμβουλίου Εμπορικού Ναυτικού. 3.Την αριθ. 265/83 γνωμοδότηση του Συμβουλίου Επικρατείας, με πρόταση των Υπουργών Προεδρίας της Κυβέρνησης και Εμπ. Ναυτιλίας, αποφασίζουμε: Έδρα – Σκοπός Άρθρ.1.-1. Ο Ειδικός Λογαριαμσός Οικογενειακών Επιδομάτων Ναυτικών (ΕΛΟΕΝ) που συστήθηκε με το άρθρ. 25 του Νόμ. 1085/1980, είναι νομικό πρόσωπο δημοσίου δικαίου, με έδρα τον Πειραιά, και υπάγεται στην εποπτεία και τον έλεγχο του Υπουργείου Εμπορικής Ναυτιλίας. 2.Σκοπός του ΕΛΟΕΝ είναι η χορήγηση κατά το διανεμητικό σύστημα οικογενειακών επιδομάτων στους Έλληνες ναυτικούς που είναι ασφαλισμένοι στο ΝΑΤ. Κατά την πρώτη εφαρμογή του συστήματος τα οικογενειακά επιδόματα χορηγούνται για τα παιδιά των ασφαλισμένων ναυτικών. Διοίκηση Άρθρ.11.-1.Πλεόνασμα που προκύπτει από τη διαχείριση του ΕΛΟΕΝ στο τέλος κάθε διαχειριστικής χρήσης παραμένει διαθέσιμο για την κάλυψη υποχρεώσεων της χρήσης αυτής. Τυχόν απομένον υπόλοιπο, μετά την κάλυψη των υποχρεώσεων αυτών διατίθεται προς διανομή. 2.Σε περίπτωση ανεπάρκειας των εσόδων συγκεκριμένου έτους, λόγω παροπλισμού πλοίων ή άλλης αιτίας να καλύψουν τις υποχρεώσεις ανάλογα τα ποσά που ορίζει το άρθρ. 7 του παρόντος. Αν δεν καταστεί δυνατή ή έγκαιρη πρόβλεψη της μείωσης των εσόδων ή αύξησης των εξόδων, διαθέτονται για την κάλυψη του ελλείμματος τυχόν πλεονάσματα προηγούμενων χρήσεων και μετά την εξάντλησή τους συμπληρώνεται το ποσό που απαιτείται από εισφορές του έτους που ακολουθεί. Άρθρ.2.-1.Ο ΕΛΟΕΝ διοικείται από πενταμελές Διοικητικό Συμβούλιο, που συγκροτείται από: α)Τον Πρόεδρο, ο οποίος πρέπει να είναι επιστήμονας με ειδίκευση σε θέματα κοινωνικής πολιτικής. β)2 εκπροσώπους των εφοπλιστών. γ)2 εκπροσώπους των ναυτικών, από τους οποίους ο ένας είναι υποχρεωτικά ο Πρόεδρος του Διοικητικού Συμβουλίου της Εστίας Ναυτικών. Των ανωτέρω τακτικών μελών διορίζονται αντίστοιχα αναπληρωματικά μέλη. 2.Ο Πρόεδρος και τα μέλη του Συμβουλίου διορίζονται με απόφαση του Υπουργού Εμπορικής Ναυτιλίας με τριετή θητεία.   19.Θ.ι.11-12 Εστία Ναυτικών Τα υπό στοιχ. β΄ μέλη με τους αναπληρωτές τους, επιλέγει ο Υπουργός από διπλάσιο αριθμό εκπροσώπων που υποδεικνύουν οι αναγνωρισμένες εφοπλιστικές οργανώσεις της φορτηγού και της επιβατηγού ναυτιλίας. Τα υπό στοιχ. γ΄ μέλη με τους αναπληρωτές τους επιλέγει ο Υπουργός, από διπλάσιο αριθμό εκπροσώπων που υποδεικνύει η Πανελλήνια Ναυτική Ομοσπονδία. 3.Κατά την πρώτη, μετά από κάθε συγκρότηση, συνεδρίαση του Δ.Σ., εκλέγονται με μυστική ψηφοφορία δύο Αντιπρόεδροι, ένας από την τάξη των εφοπλιστών και ένας από την τάξη των ναυτικών, οι οποίοι αναπληρούν τον Πρόεδρο, απόντα ή κωλυόμενο. Καθένας από τους Αντιπροέδρους αναπληρώνει τον Πρόεδρο εκ περιτροπής ανά εξάμηνο. Όταν στη συνεδρίαση προεδρεύει ο Αντιπρόεδρος, που δικαιούται ν’ αναπληρώνει τον Πρόεδρο, ο άλλος Αντιπρόεδρος μετέχει ως απλό μέλος. 4.Το Δ.Σ. βρίσκεται σε απαρτία με τρία τουλάχιστον παρόντα μέλη, στα οποία πρέπει να περιλαμβάνεται απαραίτητα ο Πρόεδρος ή ο Αντιπρόεδρος που δικαιούται να τον αναπληρώνει. 5.Οι αποφάσεις λαμβάνονται με πλειοψηφία των παρόντων μελών. Σε περίπτωση ισοψηφίας υπερισχύει η γνώμη υπέρ της οποίας δόθηκε η ψήφος του Προέδρου ή του Προεδρεύοντος Αντιπροέδρου. 6.Μέλος του ΔΣ που δεν προσέρχεται αδικαιολόγητα σε τρεις κατά σειρά συνεδριάσεις, αντικαθίσταται για τον υπόλοιπο χρόνο της θητείας του με απόφαση του Υπουργού Εμπορικής Ναυτιλίας, μετά από αιτιολογημένη πρόταση του ΔΣ του ΕΛΟΕΝ. 7.Στις συνεδριάσεις του ΔΣ λαμβάνει μέρος ο Διευθυντής της Εστίας Ναυτικών, ως εισηγητής χωρίς ψήφο. Και σε περίπτωση απουσίας ή κωλύματος τούτου, ο νόμιμος αναπληρωτής του. 8.Γραμματέας του ΔΣ ορίζεται από τον Πρόεδρο ένας από τους υπαλλήλους της Εστίας Ναυτικών, με αναπληρωτή του. 9.Στον Πρόεδρο, στα μέλη, στον Κυβερνητικό Επίτροπο, στον εισηγητή και στο γραμματέα του ΔΣ καταβάλλεται αποζημίωση ή έξοδα κίνησης ανάλογα με τα ισχύοντα κάθε φορά για το ΝΑΤ. Κυβερνητικός Επίτροπος Για την κατάσταση του θεσμού του Υπουργικού Επιτρόπου ή Κυβερνητικού Επιτρόπου ή Αντιπροσώπου του Υπουργού και άλλες διατάξεις, βλέπε περίπτ. γ΄ και δ΄ άρθρ. 9 Νόμ. 2575/28 Ιαν. – 4 Φεβρ. 1998) (ΦΕΚ Α΄ 23), τόμ. 19Γ , σελ. 714,721. Άρθρ.3.-1.Με απόφαση του Υπουργού Εμπορικής Ναυτιλίας ορίζεται ως Κυβερνητικός Επίτροπος στο ΔΣ του ΕΛΟΕΝ με θητεία ίση με εκείνη του Συμβουλίου, ανώτερος Αξιωματικός του Λιμενικού Σώματος μετά του αναπληρωτή του. 2.Ο Κυβερνητικός Επίτροπος καλείται υποχρεωτικά    και      μετέχει     στις     συνεδριάσεις     του  (Αντί για τη σελ. 660,433) Σελ. 660,433(α) Τεύχος 1281-Σελ. 67 ΔΣ χωρίς ψήφο. Το ΔΣ συνεδριάζει νόμιμα και χωρίς την παρουσία του Κυβερνητικού Επιτρόπου σε περίπτωση που τόσο ο ίδιος όσο και ο αναπληρωτής του, αν και προσκλήθηκαν, δεν προσήλθαν. 3.Ο Κυβερνητικός Επίτροπος παρακολουθεί τη νομιμότητα των αποφάσεων του ΔΣ και λαμβάνει το λόγο σε κάθε συζητούμενο θέμα, δικαιούμενος να διατυπώνει προτάσεις, της γνώμης του καταχωρουμένης στα Πρακτικά. 4.Σε περίπτωση όπου ο Κυβερνητικός Επίτροπος κρίνει ότι απόφαση του Συμβουλίου αντίκειται στις κείμενες διατάξεις, μπορεί να υποβάλει ένσταση για τη μη εκτέλεσή της είτε με προφορική δήλωση, μετά τη λήψη της απόφασης, που καταχωρείται στα Πρακτικά, είτε με έγγραφη δήλωσή του προς τον Πρόεδρο του Συμβουλίου μέσα σε 48 ώρες από τη λήψη της απόφασης. 5.Στις περιπτώσεις αυτές αναστέλλεται η εκτέλεση της απόφασης μέχρις ότου άρει τη διαφωνία απόφαση του Υπουργού εμπορικής Ναυτιλίας, υπόψη του οποίου τίθεται η απόφαση του ΔΣ, και η σε αυτή διαφωνία του Κυβερνητικού Επιτρόπου, μέσα σε πέντε μέρες από τη διατύπωση της διαφωνίας. 6.Η επί της διαφωνίας απόφαση του ΥΕΝ πρέπει να εκδοθεί μέσα σε δεκαπέντε μέρες από την υποβολή της ένστασης στο ΥΕΝ. Σε αντίθετη περίπτωση η απόφαση γίνεται οριστική και εκτελεστή. Αρμοδιότητες Δ. Συμβουλίου Άρθρ.4.-Το Διοικητικό Συμβούλιο διοικεί τον ΕΛΟΕΝ και διαχειρίζεται την περιουσία αυτού. Ειδικότερα: α)Εκπροσωπεί δια του Προέδρου ή του νόμιμου αναπληρωτή του τον ΕΛΟΕΝ ενώπιον κάθε Αρχής και των δικαστηρίων. Με απόφαση του ΔΣ μπορεί η εκπροσώπηση να ανατεθεί και σε άλλο μέλος του ΔΣ. β)Αποφασίζει σε όλα τα γενικά ζητήματα της διοίκησης και διαχείρισης του ΕΛΟΕΝ. γ)Αποφασίζει για τα ετήσια προγράμματα δράσης του ΕΛΟΕΝ. δ)Εγκρίνει τον ετήσιο προϋπολογισμό, ισολογισμό και απολογισμό του ΕΛΟΕΝ ως και τις απαιτούμενες τροποποιήσεις του προϋπολογισμού κατά την εκτέλεση αυτού. ε)Καθορίζει με απόφασή του κάθε χρόνο τα καταβλητέα ποσά των οικογενειακών επιδομάτων, τηρουμένων των διατάξεων του παρόντος. στ)Παρακολουθεί την εφαρμογή των διατάξεων του παρόντος Π.Δ/τος και την υλοποίηση των αποφάσεών του εκ μέρους των υπηρεσιών της Εστίας Ναυτικών. Σελ. 660,434(α) Τεύχος 1281-Σελ. 68 ζ)Παρακολουθεί την είσπραξη από το ΝΑΤ των υπέρ του ΕΛΟΕΝ εισπραττομένων εισφορών και λοιπών εσόδων και την κανονική απόδοση τούτων προς τον ΕΛΟΕΝ εκ μέρους του ΝΑΤ. η)Υποβάλλει προς το ΥΕΝ προτάσεις νόμων, δ/των ή Κανονισμών για τη βελτίωση των σκοπών του ΕΛΟΕΝ και την καλύτερη διοικητική και οικονομική αυτού οργάνωση. Λειτουργική εξυπηρέτηση Άρθρ.5.-1.Η εν γένει λειτουργία του ΕΛΟΕΝ ανατίθεται στην Εστία Ναυτικών, όπου και εδρεύει η διοίκηση αυτού. Για το σκοπό αυτόν δημιουργείται στην Εστία Ναυτικών ίδιος και αυτοτελής Κλάδος στον οποίο ανατίθεται η μέριμνα και η ευθύνη για την εφαρμογή και λειτουργία του θεσμού των οικογενειακών επιδομάτων των ναυτικών. 2.Η εκτέλεση κάθε εργασίας και η διεκπεραίωση κάθε διαδικασίας που απαιτούνται για την οικονομική διαχείριση και την καταβολή των οικογενειακών επιδομάτων γίνονται σύμφωνα με τις διατάξεις του παρόντος και τις αποφάσεις του ΔΣ/ΕΛΟΕΝ, οι οποίες κοινοποιούνται στον Κλάδο ΕΛΟΕΝ για εκτέλεση. 3.Στην Εστία Ναυτικών τηρείται ίδιος και αυτοτελής λογαριασμός ΕΛΟΕΝ, μέσω του οποίου κινούνται όλες οι εισπράξεις και όλες οι πληρωμές του ΕΛΟΕΝ. «4.Τα γραμμάτια είσπραξης, τα εντάλματα πληρωμής, τα συμψηφιστικά δελτία εγγραφών, οι επιταγές και κάθε άλλο παραστατικό διαχειριστικής φύσεως πρέπει απαραίτητα να υπογράφονται από τον Προϊστάμενο του Κλάδου ή τον νόμιμο αναπληρωτή του και από ένα υπάλληλο από τους απασχολούμενους στον Κλάδο Ε.Λ.Ο.Ε.Ν. ή τον αναπληρωτή του. Ο αναπληρωτής Προϊσταμένου Κλάδου Ε.Λ.Ο.Ε.Ν καθώς και ο υπάλληλος που υπογράφει τις επιταγές «ΑΜΕΣΟΥ ΠΛΗΡΩΜΗΣ» μετά του αναπληρωτού του, ορίζονται με απόφαση του Διοικητικού Συμβουλίου Ε.Λ.Ο.Ε.Ν., εγκρινομένη από τον Υπουργό Εμπορικής Ναυτιλίας». Η παρ. 4 αναδιατυπώθηκε και συμπληρώθηκε ως άνω από το άρθρ. 1 Π.δ. 380/30 Νοεμ. – 7 Δεκ. 1994 (ΦΕΚ Α΄ 213) δ\(διόρθ. σφαλμ. στο ΦΕΚ Α΄6/25-1-1995). 5.Ο έλεγχος της οικονομικής διαχείρισης της Εστίας Ναυτικών από τα προς τούτο αρμόδια όργανα, περιλαμβάνει και την οικονομική διαχείριση του ΕΛΟΕΝ. 6.Με κοινή απόφαση των Διοικητικών Συμβουλίων της Εστίας Ναυτικών και του ΕΛΟΕΝ, που εγκρίνεται από τον Υπουργό της Εμπορικής Ναυτιλίας, καθορίζεται μέσα στο πρώτο τρίμηνο κάθε χρόνου το ύψος της επιβάρυνσης του ΕΛΟΕΝ, του προηγούμενου χρόνου για τη λειτουργική εξυπηρέτησή του από την Εστία Ναυτικών. Εστία Ναυτικών 19.Θ.ι.12 Δικαιούχοι επιδόματος «Άρθρ.6.-1.Δικαιούχοι οικογενειακού επιδόματος είναι οι εφοδιασμένοι με ναυτικό φυλλάδιο ναυτικοί, ασφαλισμένοι του Ν.Α.Τ., εφόσον ασφαλίσθησαν τουλάχιστον επί δύο μήνες κατά το προηγούμενο της χορήγησης του επιδόματος έτος, οι οποίοι έχουν παιδιά από νόμιμο γάμο, η νομιμοποίηση η αναγνώριση η υιοθεσία ή φυσικά παιδιά, σύμφωνα με τις διατάξεις του Αστικού Κώδικα υπό τις ακόλουθες προϋποθέσεις: α)Να μην έχουν υπερβεί το 18ο έτος της ηλικίας τους ή το 24ο συμπληρωμένο προκειμένου για μαθητές, σπουδαστές ή φοιτητές εκπαιδευτικών μονάδων του δημοσίου ή ιδιωτικών σχολών (εκτός ιδιωτικών φροντιστηρίων οποιασδήποτε μορφής και αποστολής) εποπτευομένων ή ελεγχομένων υπό του Κράτους (ολικής υποχρεωτικής φοίτησης) και με την προϋπόθεση, ότι φοίτησαν τουλάχιστον 2 μήνες εντός του έτους για το οποίο καταβάλλεται το επίδομα και δεν αμοίβονται με οποιοδήποτε ποσόν για την φοίτηση ή την μαθητεία τους στην οικεία σχολή. Για τον καθορισμό των παραπάνω ορίων ηλικίας (18ο ή 24ο) λαμβάνεται υπόψη η 31η Δεκεμβρίου του έτους συμπλήρωσης του ορίου και όχι η ημερομηνία γέννησης του παιδιού. β)Να είναι άγαμα τουλάχιστον επί ένα μήνα κατά το έτος της χορήγησης του οικογενειακού επιδόματος. γ)Να ήταν στη ζωή, τουλάχιστον επί ένα μήνα κατά το έτος χορήγησης του Οικογενειακού Επιδόματος έστω και αν γεννήθηκαν μετά την πραγματοποίηση της θαλάσσιας υπηρεσίας του γονέα κατά το έτος αυτό. 2.Προκειμένου για παιδιά που είναι ανίκανα για κάθε βιοποριστική εργασία, το επίδομα καταβάλλεται και μετά τη συμπλήρωση του 18ου έτους της ηλικίας τους και για όσο χρόνο διαρκεί η ανικανότητά τους, ανεξαρτήτως ηλικίας, εφ’ όσον υπάρχουν οι λοιπές προϋποθέσεις στο δικαιούχο της παρ. 1 του παρόντος άρθρου. Η διαπίστωση της ανικανότητας γίνεται από την Πρωτοβάθμια Υγειονομική Επιτροπή του Οίκου Ναύτου. Κατά της απόφασης αυτής μπορεί να προσφύγει είτε ο Ε.Λ.Ο.Ε.Ν. είτε ο ενδιαφερόμενος δικαιούχος στη Δευτεροβάθμια Υγειονομική Επιτροπή μέσα σε προθεσμία 2 μηνών. Εάν το παιδί νοσηλεύεται σε Κρατικό Νοσοκομείο ή Κρατικό Ίδρυμα, για την πιστοποίηση της ανικανότητας γίνεται δεκτή από την Υπηρεσία βεβαίωση υπογεγραμμένη από τον θεράποντα ιατρό του Νοσοκομείου ή του Ιδρύματος και θεωρημένη από τον Διευθυντή του Νοσοκομείου ή του Ιδρύματος. 3.Αν και οι δύο γονείς είναι ναυτικοί και θεμελιώνεται το δικαίωμα λήψης του Οικογενειακού Επιδόματος με την υπηρεσία του κάθε γονέα, καταβάλλονται τόσο τα επιδόματα που δικαιολογεί η υπηρεσία του πατέρα, όσο και αυτά που πηγάζουν από την υπηρεσία της μητέρας, σε κάθε ένα δικαιούχο χωριστά. 4.Εάν οι γονείς ευρίσκονται σε διάσταση και δεν συγκατοικούν ή ο γάμος λύθηκε με διαζύγιο, δικαίωμα για την είσπραξη του επιδόματος έχει ο γονέας που ασκεί την επιμέλεια των παιδιών, ανεξάρτητα εάν το δικαίωμα θεμελιώνεται στην ιδιότητα του ίδιου ως ναυτικού ή του άλλου γονέα. Στην περίπτωση αυτή ο γονέας που έχει την επιμέλεια απαιτείται να το αποδείξει με δικαστική απόφαση ή με ιδιωτικό συμφωνητικό των γονέων, που έχει επικυρωθεί από το δικαστήριο κατά την διαδικασία εκδόσεως συναινετικού διαζυγίου. Εάν δεν έχει εκδοθεί δικαστική απόφαση σχετική με την επιμέλεια των παιδιών, το επίδομα καταβάλλεται προσωρινά στον γονέα με τον οποίο διαμένουν τα παιδιά, εφ’ όσον προσκομιστεί ένορκη βεβαίωση δύο μαρτύρων ενώπιον ειρηνοδίκη ή συμβολαιογράφου και υπεύθυνη δήλωση του ενδιαφερομένου. Εάν έχει αφαιρεθεί η γονική μέριμνα και από τους δύο γονείς δικαίωμα είσπραξης του επιδόματος έχει ο επίτροπος των παιδιών που έχει ορισθεί από το δικαστήριο σύμφωνα με τις διατάξεις του Α.Κ.». Το άρθρ. 6 αντικαταστάθηκε ως άνω από το άρθρ. 2 Π.Δ. 380/30 Νοεμ.-7 Δεκ. 1994 (ΦΕΚ Α΄ 213) (διορθ. σφαλμ. στο ΦΕΚ Α΄ 6/25-11995). Καθορισμός επιδόματος Άρθρ.7.-«1.Το οικογενειακό επίδομα καταβάλλεται στους δικαιούχους μία φορά τον χρόνο κατά την χρονική περίοδο από τον μήνα Φεβρουάριο έως τον Δεκέμβριο και είναι ανάλογο προς τον αριθμό των παιδιών του ναυτικού και των ημερών ασφάλισης που αυτός πραγματοποίησε κατά το προηγούμενο έτος». Η μέσα σε « » παρ. 1 αντικαταστάθηκε ως άνω από την παρ. 1 άρθρ. 3 Π.Δ. 380/30 Νοεμ. –7 Δεκ. 1994 (ΦΕΚ Α΄ 213), (διορθ. σφαλμ. στο ΦΕΚ Α΄ 6/25-1-1995). 2.Τόσο για τη θεμελίωση του δικαιώματος, όσο και για τον υπολογισμό του καταβλητέου επιδόματος, ο μήνας υπολογίζεται σε τριάντα ημέρες. Χρόνος ασφάλισης μικρότερος των δύο μηνών δεν παρέχει δικαίωμα είσπραξης του επιδόματος. 3.Το ποσό του οικογενειακού επιδόματος καθορίζεται κάθε φορά με απόφαση του ΔΣ/ΕΛΟΕΝ, που εγκρίνεται από τον Υπουργό Εμπορικής Ναυτιλίας, μέσα στο δεύτερο τρίμηνο κάθε χρόνου, με βάση το ύψος των εσόδων και των παροχών του προηγούμενου χρόνου. Στα ποσά των παροχών του προηγούμενου χρόνου. Στα ποσά των παροχών προστίθενται οι δαπάνες διοίκησης και διαχείρισης του ΕΛΟΕΝ. 4.Κατά την πρώτη εφαρμογή του παρόντος, το ποσό του οικογενειακού επιδόματος για τα έτη 1982-1983 με βάση το χρόνο ασφάλισης των δικαιούχων κατά τα έτη 1981 και 1982 καθορίζεται ως εξής: (Αντί για τη σελ. 660,435 (α) Σελ. 660,435(β) Τεύχος 1281 – Σελ. 69 19.Θ.ι.12 Εστία Ναυτικών α)Για τους δικαιούχους με ένα (1) παιδί σε 50 δραχμές την ημέρα, με 2 παιδιά σε 125 δραχμές την ημέρα και για κάθε παιδί επιπλέον των δύο, προστίθενται 100 δραχμές την ημέρα. «5.Το οικογενειακό επίδομα προσαυξάνεται κατά 75% όταν ο δικαιούχος ναυτικός, επί δύο τουλάχιστον μήνες, κατά την διάρκεια του έτους για το οποίο χορηγείται το επίδομα διατελούσε σε χηρεία ή υπηρετούσε στις ένοπλες δυνάμεις για την εκπλήρωση θητείας κληρωτού ή εφέδρου. Εάν συμπέσουν στο ίδιο πρόσωπο και οι δύο ιδιότητες (χήρος – στρατιώτης) η προσαύξηση χορηγείται μία μόνο φορά. Η προσαύξηση δεν χορηγείται αν ο δικαιούχος συνταξιοδοτείται λόγω θανάτου του άλλου συζύγου΄. Η τυχόν συνταξιοδότηση των τέκνων εκ θανάτου της συζύγου είναι ανεξάρτητη με τη χορήγηση της προσαυξήσεως της παρούσης παραγράφου. Σε περίπτωση θανάτου και των δύο γονέων χορηγείται προσαύξηση 75% στο πρόσωπο στο οποίο έχει ανατεθεί η επιμέλεια ή η επιτροπεία των τέκνων». Η μέσα σε « » παρ. 5 αντικαταστάθηκε ως άνω από την παρ. 1 άρθρ.3 Π.Δ. 380/30 Νοεμ. –7 Δεκ. 1994 (ΦΕΚ Α΄ 213) (διορθ. σφαλμ. στο ΦΕΚ Α΄ 6/25-1-1995). «6.Το οικογενειακό επίδομα χορηγείται κατόπιν αιτήσεως του ναυτικού που υποβάλλεται εντός του επομένου έτους από εκείνο κατά το οποίο πραγματοποίησε θαλάσσια υπηρεσία. Η ακριβής ημερομηνία έναρξης υποβολής των αιτήσεων και των σχετικών δικαιολογητικών καθορίζεται από το Διοικητικό Συμβούλιο κάθε χρόνο με απόφασή του, αναλόγως των αναγκών της Υπηρεσίας. Ο ναυτικός δικαιούται για την θαλάσσια υπηρεσία ή τον αριθμό των παιδιών να ζητήσει τον επανυπολογισμό του επιδόματός του. Σελ. 660,436(β) Τεύχος 1281 – Σελ. 70 Ο επανυπολογισμός επιτρέπεται για μία φορά εκ μέρους του δικαιούχου και σε εξαιρετικές περιπτώσεις κατόπιν αποφάσεως του Διοικητικού Συμβουλίου. Σε περίπτωση λάθους της Υπηρεσίας η επανεξέταση επιτρέπεται απεριόριστα». «7.Για τον χρόνο ενάρξεως αναστολής, διακοπής κ.λ.π. της παραγραφής της αξίωσης εισπράξεως του οικογενειακού επιδόματος εφαρμόζονται οι ισχύουσες «περί λογιστικού νομικών προσώπων δημοσίου δικαίου» διατάξεις». Οι μέσα σε « » παρ. 6 και 7 προστέθηκαν από την παρ. 2 άρθρ. 3 Π.Δ. 380/30 Νοεμ. –7 Δεκ. 1994 (ΦΕΚ Α΄213) (διορθ. σφαλμ. στο ΦΕΚ Α΄ 6/25-1-1995). Έλεγχος δικαιολογητικών «Άρθρ.8.-Τα δικαιολογητικά που πρέπει να κατατεθούν για την απόδειξη της υπηρεσίας του ναυτικού και την ύπαρξη των παιδιών, που δικαιούνται επιδόματος, η διαδικασία ελέγχου αυτών, η αρχειοθέτηση δια μηχανογραφήσεως Η/Υ και οι λεπτομέρειες λειτουργίας του θεσμού καθορίζονται με κανονισμούς, που καταρτίζονται από το Διοικητικό Συμβούλιο του Ε.Ο.Λ.Ε.Ν. και εγκρίνονται με ή χωρίς τροποποιήσεις και συμπληρώσεις, με αποφάσεις του Υπουργού Εμπορικής Ναυτιλίας». Το άρθρ.8 αντικαστάθηκε ως άνω από το άρθρ. 4 Π.Δ.380/30 Νοεμ. –7 Δεκ. 1994 (ΦΕΚ Α΄213) (διορθ. σφαλμ. στο ΦΕΚ Α΄6/25-1-1995) Εστία Ναυτικών 19.Θ.ι.12 Καταβολή επιδομάτων «Άρθρ. 9.-1.Μετά τον έλεγχο των δικαιολογητικών και τον υπολογισμό του επιδόματος, το ποσό που προκύπτει, αποστέλλεται στον δικαιούχο σε οποιοδήποτε μέρος της Χώρας διαμένει, με εντολή σε Τράπεζα (μεμονωμένα ή με καταστάσεις) ή με επιταγή Τραπέζης ή μέσω ΕΛ-ΤΑ (μεμονωμένα ή με καταστάσεις) ή καταβάλλεται από τον Ε.Λ.Ο.Ε.Ν. με οποιοδήποτε τρόπο (δια Τραπέζης επιταγής ή και Μετρητά) κατά το θεσμό της ΑΜΕΣΗΣ ΠΛΗΡΩΜΗΣ.». Το άρθρ. 9 αντικαταστάθηκε ως άνω από το άρθρ. 5 Π.Δ. 380/30 Νοεμ. –7 Δεκ. 1994 (ΦΕΚ Α¨213) (διορθ. σφαλμ. στο ΦΕΚ Α΄ 6/25-1-1995). Είσπραξη – Διάθεση πόρων «Άρθρ.10.-1.Οι εισφορές υπέρ του Ε.Λ.Ο.Ε.Ν. εισπράττονται από το Ναυτικό Απομαχικό Ταμείο κατά τη διαδικασία που ακολουθείται για τις λοιπές εισφορές, σύμφωνα με τις διατάξεις της παρ. 3 του άρθρ. 25 του Νόμ. 1085/1980 όπως αντικαταστάθηκε με την παρ. 1 του άρθρ. 1 του Νόμ. 1711/87 (Α΄ 109). Οι τόκοι των εισφορών ή και τυχόν συναλλαγματικές διαφορές είναι πόροι του Ε.Λ.Ο.Ε.Ν. 2.Το Ν.Α.Τ. αποδίδει με αίτηση του Ε.Λ.Ο.Ε.Ν. το απαιτούμενο κάθε φορά ποσό σε συνάλλαγμα ή σε δραχμές για την πληρωμή των υποχρεώσεών του κατ’ έτος, βάσει των ταμειακών ή λογιστικών ενδείξεων του προηγούμενου έτους και προβαίνει σε πλήρη εκκαθάριση μετά το κλείσιμο του ισολογισμού κάθε οικονομικής χρήσης. 3.Τα αχρεωστήτως καταβληθέντα οικογενειακά επιδόματα αναζητούνται από τον Ε.Λ.Ο.Ε.Ν. δικαστικώς ή εξωδίκως». Το άρθρ. 10 αντικαταστάθηκε ως άνω από το άρθρ. 6 Π.Δ. 380/30 Νοεμ. –7 Δεκ. 1994 (ΦΕΚ Α΄ 213) (διορθ. σφαλμ. στο ΦΕΚ Α΄ 6/25-11995). Πλεονάσματα – Ελλείμματα